nahid-hub/BLUGE-bengali-wikipedia-section-title-prediction huggingface dataset:
সেই সময় রাজশাহী অঞ্চলে প্রচুর দেও মূর্তি এবং যত্রতত্র মঠ মন্দির ছিলো। এসব জায়গায় নরবলী দেওয়ার মতো প্রথা প্রচলিত ছিলো। তখন অত্র অঞ্চলের অধিপতি ছিলেন সামন্তরাজ কাপলিক তন্ত্রে বিশ্বাসী দুই ভাই। তাদের একজনের নাম হলো আংশুদেও চান্দভন্ডীও বর্মভোজ এবং অপর ভাই হলেন আংশুদেও খেজুর চান্দখড়্গ গুজ্জভোজ। তারা দুইজনেই প্রচন্ড অত্যাচারী এবং অহংকারী শাসক ছিলেন। প্রশাসন ব্যাবস্থার রন্ধ্রে রন্ধ্রে ঘুষ, অবিচার আর বিশৃঙ্খলা বিরাজ করছিলো। এমতাবস্থায় তুরকান শাহ এই অঞ্চলে ইসলাম ধর্মের শান্তির বাণী প্রচার শুরু করেন। উন্নত চরিত্র আর মহানুভবতার জন্য কিছুদিনের মধ্যেই লোকজন দলে দলে ইসলাম ধর্মের ছায়াতলে আসা শুরু করে। ধর্মান্তরিত হওয়ার ঘটনা এতই বাড়তে থাকে যে বিষয়টি শাসকচক্রের নজরে চলে আসে। সামন্তরাজ তুরকান শাহকে নানা ভাবে বাধা দিতে থাকে। কিন্তু কিছুতেই তার ধর্ম প্রচার থামাতে না পেরে তার বিরুদ্ধে একদল সেনা প্রেরণ করে। তুরকান শাহ এবং তার শিষ্যরা প্রায় নিরস্ত্র অবস্থায় যুদ্ধে জড়িয়ে যান। সেই অসম যুদ্ধে তুরকান শাহ পরাজিত হন এবং তাকে হত্যা করা হয়। তাকে রাজশাহী শহরে দরগাপাড়া এলাকায় সমাহিত করা হয়। তার মাজার অত্র এলাকায় এখনো সংরক্ষিত অবস্থায় আছে।
সঠিক অনুচ্ছেদ শিরোনাম কোনটি?
titleA. রাজশাহীতে তুরকান শাহ
titleB. মাজার ও ওরস
titleC. ইসলাম প্রচার ও যুদ্ধ
titleD. বাংলাদেশে আগমন
উত্তর: titleC
১৮৯২-৯৩ মৌসুমে লর্ড হকের নেতৃত্বাধীন এমসিসি দলের সদস্যরূপে ভারত, ১৮৯৪ সালে আমেরিকা ও ১৮৯৫-৯৬ মৌসুমে দক্ষিণ আফ্রিকা গমন করেন। এছাড়াও, ১৯১১-১২ মৌসুমে এমসিসি দলের সাথে আর্জেন্টিনা যান। ১৮৯৫ থেকে ১৯২১ সাল পর্যন্ত হ্যাম্পশায়ারের পক্ষে প্রথম-শ্রেণীর ক্রিকেটে অংশগ্রহণ করেন। ভারতীয় একাদশের বিপক্ষে ক্রিকেটের ইতিহাসে প্রথমবারের মতো প্রথম-শ্রেণীর সেঞ্চুরি করেন তিনি।

১৮৯৮ সালে সারের বিপক্ষে নিজস্ব সেরা ১৯৯ রান তুলেন। ১৯০৪ সালে ওরচেস্টারে হ্যাম্পশায়ার বনাম সমারসেটের মধ্যকার খেলায় অপরাজিত ৯৮ ও ১১৭ রান করেন এবং ১৯০৫ সালে সাউদাম্পটনে ১২৪ ও অপরাজিত ১১৮ রান তুলেন। তন্মধ্যে, দ্বিতীয় ইনিংসে মেজর ই. জি. ওয়েনিয়ার্ডের সাথে স্মরণীয় ১৫০ রানের জুটি গড়েন। হিল খোঁড়া ও বৃদ্ধাঙ্গুলি ভাঙ্গা অবস্থায় এবং ওয়েনিয়ার্ড কেবলমাত্র একহাতে ব্যাটিং করেছিলেন। তাসত্ত্বেও, দুই ঘণ্টায় সংগৃহীত ঐ ইনিংসে একটি ছক্কা, একটি পাঁচ ও বাইশটি চারের মার মারেন। তিনি যখন ৮০ রানে ছিলেন, তখন অপর সঙ্গী মাত্র ৭ রানে ব্যাটিং করছিলেন। এছাড়াও, মেজর ওয়েনিয়ার্ড এক ঘণ্টারও অধিক সময় নিয়ে প্রথম দুই রান তুলেছিলেন।

সমগ্র প্রথম-শ্রেণীর খেলোয়াড়ী জীবনে ২০ শতক সহযোগে ২৭.৯১ গড়ে ৯,৯৯৫ রান তুলেছেন। এছাড়াও, ২৯.৬০ গড়ে ২৭৮ উইকেট পেয়েছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রথম-শ্রেণীর ক্রিকেট
titleC. শৈশবকাল
titleD. টেস্ট ক্রিকেট
উত্তর: titleB
শেখ জায়েদ গ্র্যান্ড মসজিদ, আরব-আমিরাতের সবচেয়ে বড় মসজিদ। এমনকি এ মসজিদ পৃথিবীর অষ্টম বৃহত্তম ও সুন্দরতম। ৩৮ টি প্রখ্যাত ঠিকাদারি কোম্পানির ৩০০০ হাজার দক্ষ কর্মী ইতালি, জার্মানি, মরক্কো, পাকিস্তান, ভারত, তুরস্ক, মালয়েশিয়া, ইরান, চীন, যুক্তরাজ্য, নিউজিল্যান্ড, গ্রিস ও সংযুক্ত আরব আমিরাত সহ অনেক দেশের কাঁচামালে নির্মাণ করেন এই মসজিদ। শেখ জায়েদ মসজিদের নকশায় পাকিস্তান, ভারত ও মরক্কের প্রভাব স্পষ্ট। সরকারী কোষাগার থেকে নির্মিত এই মসজিদ নির্মাণে খরচ হয়েছে $৫৪৫ মিলিয়ন মার্কিন ডলার। সাড়া বিশ্বের পর্যটকদের কাছেও এই মসজিদ অন্যতম জনপ্রিয় একটি জায়গা।

সঠিক অনুচ্ছেদ শিরোনাম কোনটি?
titleA. নির্মাণ ইতিহাস
titleB. মাত্রা ও পরিসংখ্যান
titleC. গ্রন্থাগার
titleD. নকশা
উত্তর: titleA
মোহন বাগানে ভারতের সবচেয়ে পুরনো বিদ্যমান ক্লাবটি ১৮৮২ সালে প্রতিষ্ঠিত হয়েছিল কলকাতা শহরে, তখন এটির নামকরণ করা হয় কলম্বিয়া, কলকাতা এবং আজ পর্যন্ত ভারতের সবচেয়ে সফল ক্লাব। ১৯১১ সাল পর্যন্ত দেশটির রাজধানীকলকাতা ছিল, তা উল্লেখযোগ্য ব্রিটিশ প্রভাব নিশ্চিত করেছে যে, এই খেলাটি উন্নত হয়েছে, অন্য অঞ্চলের খেলোয়াড়দের আকৃষ্ট করেছে এবং এটি আজকের এই প্রতিদ্বন্দ্বিতার বিরুদ্ধে দাঁড়িয়েছে যেখানে আজকের প্রতিদ্বন্দ্বিতার মূল কারণ।

১৯২০ সালে, জোরা বাগানের ক্লাবটি মোহন বগনের বিরুদ্ধে মাঠে খেলেছিলেন, যারা তার তারকা খেলোয়াড় সাইলেশ বোস ছাড়াও ক্লাবের সহ-সভাপতি সুরেশ চন্দ্র চৌধুরীর উৎসাহ নিয়ে খেলেন। শিল্পপতির অসন্তোষের কারণে তিনি নতুন ক্লাব গঠনের সিদ্ধান্ত নেন এবং পূর্ববাংলার জন্ম হয়। চৌদ্দী এবং তার সহ-প্রতিষ্ঠাতা ছিলেন পূব বঙ্গ বা ইস্ট বেঙ্গল থেকে যা বিশেষভাবে এখনকার আধুনিক যুগের বাংলাদেশ হয়ে উঠেছেন, এই ক্লাবটি এখন সাধারণভাবে সেই অঞ্চল থেকে আসা মানুষদের দ্বারা সমর্থিত। এর ফলস্বরূপ ক্লাবগুলি দুটি ভিন্ন আর্থ-সামাজিক গোষ্ঠী দ্বারা সমর্থিত ছিল, যদিও এটি বেশিরভাগ সময় সময়ের মধ্যে পরিবর্তিত হয়েছে। প্রথম কলকাতা ডার্বি ১৯২৫ সালে কলকাতা লীগে অনুষ্ঠিত হয়, যা ইস্ট বেঙ্গল জয় করে ১-০ গোলে। 
সঠিক অনুচ্ছেদ শিরোনাম কোনটি?
titleA. হীরের দর্প চূর্ণ
titleB. উৎস
titleC. তথ্য সংখ্যাদি
titleD. ইডেন গার্ডেন্সে ডার্বি
উত্তর: titleB
ইখওয়ান তাদের প্রথম দীর্ঘ দূরত্বের আক্রমণ আম্মানের উপর চালায়। এতে প্রায় ১,৫০০ জন উষ্ট্রারোহী যোদ্ধা ছিল। একটি মতানুযায়ী ব্রিটিশ বিমান এগিয়ে আসায় ইখওয়ান আম্মানে পৌছাতে পারেনি। অন্য একটি বর্ণনা অনুযায়ী আক্রমণের লক্ষ্য ছিল ছোট গ্রাম। এসব গ্রামে সবাইকে হত্যা করা হয়। এরপর ব্রিটিশ সাজোয়া যান ও যুদ্ধবিমান তাদের দিকে গিয়ে আসে।

সঠিক অনুচ্ছেদ শিরোনাম কোনটি?
titleA. প্রথম প্রধান আক্রমণ
titleB. দ্বিতীয় প্রধান আক্রমণ
titleC. পটভূমি
titleD. পরবর্তী অবস্থা
উত্তর: titleA
প্রাচীন সিন্ধু অঞ্চল যা মোটামুটি বর্তমান পাকিস্তানের দক্ষিণ-পশ্চিম অংশ ছাড়া বাকিটা নিয়ে গঠিত, প্রাচীন কালে নব্য প্রস্তর যুগীয় মেহেরগড় সহ অনেক উন্নত সভ্যতার উৎপত্তিস্থল ছিল। ব্রোঞ্জ যুগে সিন্ধু সভ্যতায় (২৮০০- ১৮০০খ্রিষ্টপূর্বাব্দ) হরপ্পা ও মহেঞ্জো-দাড়ো নামে দুটি উন্নত নগর ছিল। 
বৈদিক যুগে (১৫০০ - ৫০০খ্রিষ্টপূর্বাব্দ) ইন্দো আর্যদের মাধ্যমে এখানে হিন্দুদের গোড়াপত্তন হয়, যা পরবর্তীতে পুরো এলাকায় ছড়িয়ে পড়ে। মুলতান শহর হিন্দুদের গুরুত্বপূর্ণ তীর্থযাত্রা কেন্দ্রে পরিণত হয়।

সঠিক অনুচ্ছেদ শিরোনাম কোনটি?
titleA. জাতীয় পতাকা
titleB. ঔপনিবেশিক আমল
titleC. প্রারম্ভিক এবং মধ্যযুগীয় সময়কাল
titleD. স্বাধীনতা এবং পরাধীনতা
উত্তর: titleC
বিমানবন্দরের ৯৬,০০০ মিটার (১০,৩০,০০০ বর্গ ফুট) ফ্লোর বা মেঝে এলাকায় আন্তর্জাতিক ও গার্হস্থ্য যাত্রীদের জন্য একটি সমন্বিত যাত্রী টার্মিনাল নির্মিত হচ্ছে। এটি তার অনন্য সুইং সুবিধা সঙ্গে সর্বোচ্চ ঘণ্টা সময় ২,০০০ জন যাত্রী পর্যন্ত পরিবহন করতে সক্ষম হবে। ৪৮ টি চেক-ইন কাউন্টার, ৩২ টি অভিবাসন কাউন্টার, ১৬ টি কাস্টমস কাউন্টার, চারটি কনভেয়ার বেল্ট এবং টার্মিনালের ভিতরে অ্যাক্সেস কন্ট্রোল থাকবে। 
সঠিক অনুচ্ছেদ শিরোনাম কোনটি?
titleA. যাত্রী টার্মিনাল
titleB. যোগাযোগ ব্যবস্থা
titleC. বাস
titleD. সুযোগ-সুবিধা
উত্তর: titleA
গাছের ডালের আগাতে থোকায় থোকায় হলুদ রঙের ফুল ফোটে। চন্দ্রপ্রভা ফুল দেখতে ফানেল (চুঙ্গি) বা ঘণ্টা আকৃতির। এটি ৩-৪ সেমি পর্যন্ত চওড়া হয়ে থাকে। এর পাতা যৌগিক, আট থেকে পনেরো সেমি পর্যন্ত লম্বা হয়ে থাকে। ফুল বড় বড় থোকায় ঘনসন্নিবিষ্ট হয়ে থাকে।

হলদে চন্দ্রপ্রভার বীজ ছোট আকৃতির। বীজ বা ডাল থেকে তৈরি কলমের মাধ্যমে এর বংশবৃদ্ধি করা যায়। এর জন্য খুব বেশি জায়গার প্রয়োজন হয় না। বড় উঠোন বা পাকা ঘরের ছাদেও বড় আকারের টবে লাগানো যায়।

সঠিক অনুচ্ছেদ শিরোনাম কোনটি?
titleA. আলংকারিক গাছ
titleB. ফুল ফোটার সময়
titleC. ফুল পাতা বীজ
titleD. বিবরণ
উত্তর: titleC
পৌরাণিক কাহিনী অনুসারে দ্বাপর যুগে হস্তিনাপুর হতে কুরুক্ষেত্রের যুদ্ধে যাবার সময় শ্রীকৃষ্ণ এই পথে গমন করেন এবং এখানকার কুয়া হতে মিষ্টজল গ্রহণ করেন; আবার কারো কারো মতে এই নগরের স্থপতি কুন্তির সন্তান ভীম সেন।
ভারতীয় সংষ্কৃতির অন্যতম সূতিকাগার হিসাবে এই জেলাটির গুরুত্ব অপরিসীম। প্রাপ্ত তথ্য মতে এই জেলাটি মারাঠা যোদ্ধাদের একটি সামরিক এলাকা হিসাবে গড়ে তোলা হয় এবং তখন থেকেই এখানে বসবাসের শুরু। এটি ভারতের মহাবিদ্রোহের স্মৃতি বিজরিত একটি স্থান যেখানে ১৮৫৭ সালের সিপাহী বিপ্লবের সময় সৈন্যরা বিদ্রোহ করে এবং রড়াই করে নিজেদের জীবন উত্‌সর্গ করে দেশের স্বাধীনতার জন্য।
২০১১ সালের সেপ্টেম্বরে এই জেলাটি মুজাফফরনগর জেলাকে ভেঙে গঠন করা হয়েছিল এবং এর নামকরণ করা হয় প্রভুদনগর। মুজাফফরনগরের শামলী ও কাইরানা তহসিল নিয়ে এই নতুন জেলাটি গঠন কর হয়। উত্তর প্রদেশ সরকার ২০১২ সালের জুলাই মাসে এর নাম পরিবর্তন করে শামলী করে।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. ইতিহাস
titleC. জনমিতিক উপাত্ত
titleD. ২০১৩'র দাঙ্গা
উত্তর: titleB
যখন মাহমুদাবাদের রাজা সর্বভারতীয় মুসলিম ছাত্র ফেডারেশনের সভাপতি ছিলেন তখন আসাম প্রাদেশিক মুসলিম ছাত্র ফেডারেশনের প্রথম ছাত্র রাষ্ট্রপতি নির্বাচিত হন। ১৯৪৪ সালে তিনি আসাম প্রাদেশিক মুসলিম লীগের সভাপতি মাওলানা আবদুল হামিদ খান ভাসানী দ্বারা আসাম মুসলিম লীগের ওয়ার্কিং কমিটির সদস্য হিসাবে নিযুক্ত হন। পরে তিনি ২৪ বছর বয়সে ১৯৪৬ সালে সাধারণ সম্পাদক নির্বাচিত হন।

সঠিক অনুচ্ছেদ শিরোনাম কোনটি?
titleA. স্বাধীনতা আন্দোলন
titleB. পাকিস্তান (১৯৪৭–১৯৭১)
titleC. গণতান্ত্রিক দল
titleD. নিখিল ভারত মুসলিম লীগ
উত্তর: titleD
বাংলায় শৈব ধর্মের শিকড় অনেক গভীরে। সামান্য কিছু বৈদিক প্রভাব ছাড়া বাংলার সংস্কৃতি মূলত বৈদিক পূর্ববর্তী সংস্কৃতিতে সম্পৃক্ত। তেমনই শৈব ধর্ম একটি অবৈদিক বা বেদ পূর্ববর্তী যুগের সংস্কৃতি। বঙ্গদেশে প্রচলিত শৈব ধর্মীয় অনুষ্ঠান গুলির মধ্যে গাজন, চরক, শিবের বিয়ে, শিবরাত্রি বিশেষভাবে উল্লেখ্য। এদের মধ্যে শিবের বিয়ে একটি বিশেষ উৎসব। নবদ্বীপের এই উৎসবের প্রাচীনত্ব বিশ্লেষণ করতে গিয়ে বিশেষজ্ঞগণ এটিকে অন্তত ৫০০ থেকে ৬০০ বছরের প্রাচীন উৎসব বলে মনে করেন। তবে নবদ্বীপ খুবই বন্যা প্রবণ একটি অঞ্চল হওয়ায় অত পুরোনো পুঁথিপত্রের মাধ্যমে সঠিক বয়স নির্ণয় করা সম্ভব হয় নি। তবে বিভিন্ন সূত্র থেকে বিশেষকগণ এটিকে সাড়ে তিনশ বছরের প্রাচীন উৎসব বলে চিহ্নিত করেছেন।

সঠিক অনুচ্ছেদ শিরোনাম কোনটি?
titleA. লোকসংস্কৃতি ও মৃৎশিল্প
titleB. কয়েকটি বিশেষ বিয়ের আয়োজন
titleC. বাসন্তী পূজা ও শিবের বিয়ে
titleD. প্রাচীনত্ব
উত্তর: titleD
ব্রিটিশ মেডিকেল জার্নাল "দ্য ল্যাঞ্চেটে"র সম্পাদক রবিন ফক্স ১৯৯১ সালে কলকাতায় টেরিজার সেবাদান প্রতিষ্ঠান পরিদর্শন করে চিকিৎসার মানকে অগ্রহণযোগ্য ও অপরিচ্ছন্ন বলে সমালোচনা করেছেন। ফক্স বলেন, চিকিৎসাশাস্ত্রীয় বিদ্যা ছাড়াই টেরিজা ও তার সংঘ রোগীদের সম্পর্কে দেখা শোনা করে এবং তারা নিরাময়যোগ্য ও নিরাময়-অযোগ্য রোগের মাঝে কোন পার্থক্য করে না ফলশ্রুতিতে নিরাময়যোগ্য রোগীও মৃত্যুর সম্মুখীন হতে পারে। মন্ট্রিল বিশ্ববিদ্যালয়ের একদল পর্যবেক্ষকও একই মত প্রকাশ করেছেন।

সঠিক অনুচ্ছেদ শিরোনাম কোনটি?
titleA. চিকিৎসা সেবার নিম্নমান
titleB. উপনিবেশবাদী ও বর্ণবাদী প্রকল্প
titleC. অর্থসংক্রান্ত কেলেঙ্কারি
titleD. গর্ভপাতবিরোধিতার সমালোচনা
উত্তর: titleA
নৌকা বাইচ অক্সফোর্ড বিশ্ববিদ্যালয় ও ক্যামব্রিজ বিশ্ববিদ্যালয়ের মধ্যে একটি বার্ষিক আট বাইচের প্রতিযোগিতা যা প্রথম ১৮২৯ সালে অনুষ্ঠিত হয়। প্রতিযোগিতাটি দক্ষিণপশ্চিম লন্ডনের টেমস নদীতে ৪.২ মাইল (৬.৮ কিমি) চ্যাম্পিয়নশিপ কোর্সের একটি প্রতিযোগিতা। প্রতিযোগিতাটি দুটি বিশ্ববিদ্যালইয়ের মধ্যে সম্মানের একটি প্রধান কেন্দ্রবিন্দু এবং যুক্তরাজ্য ও বিশ্বব্যাপী প্রতিযোগিতাটি দেখা হয়। অক্সফোর্ড গত বছরের রেসে এক-অর্ধ দৈর্ঘ্যে ক্যামব্রিজকে পরাজিত করে জয়লাভ করে। যাইহোক ক্যামব্রিজ ৮১ বার জয়লাভ করে এখনো তালিকার শীর্ষে আছে যেখানে অক্সফোর্ড জয়লাভ করে ৭৭ বার। 
প্রথম নারী নৌকা বাইচ ১৯২৭ সালে শুরু হয়, কিন্তু ১৯৬০ সাল পর্যন্ত বার্ষিক ক্রীড়ানুষ্ঠানের রূপ নেয়নি। ২০১৪ সাল পর্যন্ত, প্রতিযোগীতাটি হেনলি নৌকা বাইচ এর অংশ হিসাবে পরিচালিত হত, কিন্তু ২০১৫ থেকে এটা পুরুষদের প্রধান এবং সংরক্ষিত প্রতিযোগিতা হিসাবে একই দিনে, টেমস নদীতে অনুষ্ঠিত হয়। ১৯৬৫ সাল থেকে অক্সফোর্ড এর আইসিস নৌকা ও ক্যামব্রিজ এর গোল্ডি নৌকার মধ্যে প্রতিযোগিতা অনুষ্ঠিত হয়ে আসছে।

সঠিক অনুচ্ছেদ শিরোনাম কোনটি?
titleA. পটভূমি
titleB. প্রতিক্রিয়া
titleC. নাবিকদল
titleD. প্রতিযোগিতার বর্ণনা
উত্তর: titleA
১৮৮৯ সালে হ্যাম্পশায়ারের হাইক্লার এলাকায় জন ইভান্সের জন্ম। বাবা এএইচ ইভান্স প্রথম-শ্রেণীর ক্রিকেটে অংশগ্রহণ করেছেন ও ১৮৮৮ সালে হরিস হিল স্কুলের প্রতিষ্ঠাতা ছিলেন। এ বিদ্যালয়ে শিক্ষাজীবন শুরু করেন। পরবর্তীতে উইনচেস্টারে স্থানান্তরিত হন ও ১৯০৯ থেকে ১৯২১ সাল পর্যন্ত অক্সফোর্ডের অরিয়েল কলেজে অধ্যয়ন করেন। উইনচেস্টারে থাকাকালে প্রথম একাদশ ক্রিকেট দলে অংশ নিয়েছেন। এছাড়াও, বিদ্যালয়ের পক্ষে র‌্যাকেট ও গল্ফে প্রতিনিধিত্ব করেছেন।

অক্সফোর্ডে থাকাকালে ক্রিকেটে অংশ নিয়ে ১৯০৯ সালে ব্লু লাভ করেন। এছাড়াও, র‌্যাকেট ও গল্ফে ব্লু পেয়েছিলেন জন ইভান্স। ১৯১২ সালে ইতিহাস বিষয়ে স্নাতক ডিগ্রি সম্পন্ন করেন। প্রথম বছর জার্মানিতে অবস্থান করার শর্তে এটন কলেজে শিক্ষকতায় যোগদানের প্রস্তাবনা পান। জার্মান ভাষায় দক্ষ ইভান্স ঐ দেশে এক বছর পার করেন। এরপর এটনে একবছর শিক্ষাদানের পর ব্যবসায়িক দায়বদ্ধতায় এ চাকুরী ছেড়ে দেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক জীবন
titleC. প্রথম-শ্রেণীর ক্রিকেটে অংশগ্রহণ
titleD. টেস্ট ক্রিকেট
উত্তর: titleB
ওয়েস্ট ইন্ডিজের প্রথম সফলতম কৃষ্ণাঙ্গ ব্যাটসম্যান ছিলেন উইল্টন সেন্ট হিল। ব্যাটসম্যান হিসেবে বড় ধরনের আসরে সেরা মানে নিয়ে গেছেন ও সেরা বোলারদেরকে মোকাবেলা করে অগ্রসর হয়েছে। দ্রুতগতিতে পায়ের কারুকাজে দক্ষ ছিলেন না। তবে, মাটিতে বল কোন জায়গায় আসতে পারে সে সম্পর্কে আগাম ধারনা পোষণ করতে পারতেন। ফলশ্রুতিতে, দ্রুততার সাথে স্থান পরিবর্তন করে কিছুটা অতিরিক্ত সময় নিয়ে শট খেলতেন। এমনকটি খুব কাছে আসার পরও অপেক্ষা করতেন তিনি। অনেক রানই পয়েন্ট ও স্কয়ার লেগ অঞ্চলে ফেলে সংগ্রহ করতেন। লেগ গ্ল্যান্সে অধিক স্বাচ্ছন্দ্যবোধ করতেন তিনি। তবে, এ ধরনের শট মোকাবেলায় ব্যর্থ হলে লেগ বিফোর উইকেট (এলবিডব্লিউ) আবেদনের ঝুঁকি এসে যায়। এছাড়াও, কাট শট মারতেন। কোন বোলার রান আটকাতে এগিয়ে আসলে তিনি আক্রমণাত্মক ভঙ্গীতে অগ্রসর হতেন।

সঠিক অনুচ্ছেদ শিরোনাম কোনটি?
titleA. জাতীয় দলে প্রত্যাখ্যান
titleB. ইংল্যান্ড গমন
titleC. শৈশবকাল
titleD. খেলার ধরন
উত্তর: titleD
১৯৪৭ খ্রিষ্টাব্দের ফেব্রুয়ারি মাসে লর্ড মাউন্টব্যাটেন লর্ড ওয়াভেলকে প্রতিস্থাপিত করে ভারতের ভাইসরয় পদে নিযুক্তি হওয়ার আগেই তিনি বাংলা ও পাঞ্জাব ভাগের একটি অপরিকল্পিত সীমানা নির্ধারন করেছিলেন৷ কোন প্রদেশের কোন অঞ্চল কোন অধিরাজ্যের অন্তর্ভুক্ত হবে তা নির্ণয় করার জন্য ব্রিটিশ সরকার ১৯৪৭ খ্রিষ্টাব্দের জুন মাসে একটি অন্তর্বঙ্গ এবং আরেকটি অন্তর্পাঞ্জাব উভয় সীমানা অঞ্চলে স্যার শেরিল র‌্যাডক্লিফকে নিয়োগ করেন৷

প্রত্যাসন্ন মুসলিম সংখ্যাগরিষ্ঠ ও অমুসলিম সংখ্যাগরিষ্ঠ অঞ্চল নির্ণয় করে সেই ভিত্তিতে পাঞ্জাবের ভারতীয় খণ্ড ও পাকিস্তানী খণ্ড ন্যূনতম প্রতিরোধের সাথে নির্ধারন করার জন্য ভারতে কমিশন গঠন করা হয়েছিলো৷ সংখ্যাগরিষ্ঠতা ছাড়াও এই কমিশন অন্যান্য বিষয়গুলিকেও বিবেচনার মধ্যে আনে৷ সামান্য কিছু বিচ্যুতি বাদ দিয়ে অন্যান্য ভিত্তিক বিষয়গুলি সুস্পষ্ট না হলেও র‌্যাডক্লিফ লাইনটি প্রাকৃতিক সীমানা, যোগাযোগ, জলসম্পদ ও সেচকার্যের ওপরেও নির্ভর ছিলো৷ এছাড়া কিছুক্ষেত্রে আর্থসামাজিক বিবেচনার মাধ্যমেও সীমানা ঠিক হয়৷ প্রতি কমিশনে চারজন করে প্রতিনিধি ছিলেন তাদের মধ্যে দুজন জাতীয় কংগ্রেসের ও অপর দুজন মুসলিম লীগের সদস্য ছিলেন৷ উভয়পক্ষের আগ্রহীদের অচলাবস্থায় বা তাদের হিংসাপূর্ণ আচরণের সময় মাননীয় র‌্যাডক্লিফই অন্তিম সিদ্ধান্ত নেবেন বলে সিদ্ধান্ত নেওয়া হয়৷

১৯৪৭ খ্রিষ্টাব্দে ৮ই জুলাই মাসে একটি পক্ষপাতশূণ্য সীমানা নির্ধারণের জন্য র‌্যাডক্লিফ মাত্র ৫ সপ্তাহ সময় পেয়েছিলেন৷ শীঘ্রই তিনি তার মহাবিদ্যালয়ের সহপাঠী মাউন্টব্যাটেনের সাথে কমিশনের সদস্যদের সাথে দেখা করার জন্য লাহোর এবং কলকাতাতে এসে উপস্থিত হন৷ কমিশন সদস্যের মধ্যে মুখ্য দুজন ছিলেন জাতীয় কংগ্রেসের মুখ্য জওহরলাল নেহেরু মহাশয় ও মুসলিম লীগের সভাপতি জনাব মুহাম্মদ আলী জিন্নাহ৷ তিনি এতো ক্ষুদ্র সময়ের মধ্যে এরকম বৃৃহত্তর সিদ্ধান্ত নিতে প্রথমে না চাইলেও সমস্ত দলীয় সদস্যরা তার কাছে ১৫ই আগস্টের পূর্বে এই সিদ্ধান্ত নেওয়ার অনুরোধ করেন৷ মাউন্টব্যাটেন এইসময়ে নির্দিষ্ট সময়সীমা পর্যন্ত ভাইসরয় পদে আসীন থাকতে রাজি ছিলেন পদ প্রত্যাহারের ঠিক দুদিন আগেই এই সিদ্ধান্ত নেওয়ার কাজ সম্পূর্ণ হয়েছিলো কিন্তু রাজনৈতিক চাপানউতোর ও কুটনৈতিক কারণে স্বাধীনতার ঘোষণার দুদিন পর অর্থাৎ ১৭ই আগস্ট তারিখে চূড়ান্ত সীমানা ঘোষণা হয়৷

সঠিক অনুচ্ছেদ শিরোনাম কোনটি?
titleA. গোপনীয়তা
titleB. র‍্যাডক্লিফ লাইন নিয়ে বিবাদ
titleC. প্রক্রিয়া ও অবদানকারী ব্যক্তিত্ব
titleD. পাঞ্জাব
উত্তর: titleC
২৭২ খ্রিস্টপূর্বাব্দে বিন্দুসারের মৃত্যু হলে উত্তরাধিকারের প্রশ্নে যুদ্ধ শুরু হয়ে যায়। বিন্দুসার তার অপর পুত্র সুসীমকে উত্তরাধিকারী হিসেবে চেয়েছিলেন, কিন্তু সুসীমকে উগ্র ও অহঙ্কারী চরিত্রের মানুষ হিসেবে বিবেচনা করে বিন্দুসারের মন্ত্রীরা তার অপর পুত্র অশোককে সমর্থন করেন। রাধাগুপ্ত নামক এক মন্ত্রী অশোকের সিংহাসনলাভের পক্ষে প্রধান সহায়ক হয়ে ওঠেন এবং পরবর্তীকালে তার প্রধানমন্ত্রী হিসেবে দায়িত্ব পালন করেন। অশোক শঠতা করে সুসীমকে একটি জ্বলন্ত কয়লা ভর্তি গর্তে ফেলে দিয়ে হত্যা করেন। দীপবংশ ও মহাবংশ গ্রন্থানুসারে, বীতাশোক নামক একজন ভাইকে ছেড়ে অশোক বাকি নিরানব্বইজন ভাইকে হত্যা করেন, কিন্ত এখনো পর্য্যন্ত এই ঘটনার কোন ঐতিহাসিক প্রমাণ পাওয়া যায়নি। ২৬৯ খ্রিস্টপূর্বাব্দে পিতার মৃত্যুর তিন বছর পরে তিনি মৌর্য্য সাম্রাজ্যের সিংহাসনে আরোহণ করেন।

সিংহাসনে আরোহণ করে অশোক পরবর্তী আট বছর তার সাম্রাজ্য বিস্তারে মনোনিবেশ করেন। উত্তরে হিন্দুকুশ পর্বতমালা থেকে শুরু করে দাক্ষিণাত্যের কিছু অংশ বাদ দিয়ে সমগ্র ভারতবর্ষ তার করায়ত্ত হয়। তার রাজত্বকালের অষ্টম বর্ষে তিনি কলিঙ্গ আক্রমণ করেন। এই ভয়াবহ যুদ্ধে প্রায় এক লক্ষ মানুষ নিহত হন এবং দেড় লক্ষ মানুষ নির্বাসিত হন। অশোকের ত্রয়োদশ শিলালিপিতে বর্ণিত হয়েছে যে কলিঙ্গের যুদ্ধে প্রচুর মানুষের মৃত্যু ও তাদের আত্মীয় স্বজনদের অপরিসীম কষ্ট লক্ষ্য করে অশোক দুঃখে ও অনুশোচনায় দগ্ধ হন। এই ভয়ানক যুদ্ধের কুফল লক্ষ্য করে যুদ্ধপ্রিয় অশোক একজন শান্তিকামী ও প্রজাদরদী সম্রাট এবং বৌদ্ধ ধর্মের একজন পৃষ্ঠপোষকে পরিণত হন। অশোকের পৃষ্ঠপোষকতায় শুধুমাত্র মৌর্য্য সাম্রাজ্য নয়, এশিয়ার বিভিন্ন রাজ্যে বৌদ্ধ ধর্ম প্রচারিত হয়। তার পুত্র মহিন্দ ও কন্যা সংঘমিত্রা সিংহলে বৌদ্ধ ধর্ম প্রচার করেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. চন্দ্রগুপ্ত মৌর্য্যের এবং চাণক্যের
titleC. বিন্দুসার
titleD. অশোক
উত্তর: titleD
ঘরোয়া ক্রিকেটে দূর্দান্ত ক্রীড়াশৈলী প্রদর্শন করায় জনগণের দাবীর প্রেক্ষিতে দল নির্বাচকমণ্ডলী দলের সদস্যরূপে ঘোষণা করে। ১৮৯৬ সালে ১৯ বছর বয়সে ইংল্যান্ড সফরের জন্য টেস্ট দলে অন্তর্ভুক্ত হন তিনি। এর দুই বছর পর মেলবোর্ন ক্রিকেট গ্রাউন্ডে হিল তার প্রথম শতরান ১৮৮ রান তোলেন। অ্যাশেজ সিরিজে ২১ বছরের নিচে অবস্থানরত খেলোয়াড়দের মধ্যে অদ্যাবধি সর্বোচ্চ রান এটি।

সমগ্র খেলোয়াড়ী জীবনে তিনি ৪৯ টেস্টে অংশগ্রহণ করেছেন। তন্মধ্যে দশ টেস্টে দলের অধিনায়ক ছিলেন। এ সময়ে দল পাঁচটি জয় পায় ও বাকী পাঁচটিতে পরাজিত হয়েছিল। সাত সেঞ্চুরি সহযোগে ৩৯.২১ গড়ে ৩,৪১২ রান তোলেন। অবসরগ্রহণকালীন সময়ে তার এ রান বিশ্বরেকর্ড ছিল। ১৯০২ সালে প্রথম ব্যাটসম্যানরূপে এক পঞ্জিকাবর্ষে হাজার রান তোলেন যা পরবর্তী ৪৫ বছরে আর কেউ করতে পারেননি। ১৯০৩-০৪ মৌসুমে সিডনি ক্রিকেট গ্রাউন্ডে তাকে রান আউট ঘোষণা করলে দাঙ্গা-হাঙ্গামার কবলে পড়েন। ১৯০৭-০৮ মৌসুমে অষ্টম উইকেটে রজার হার্টিগ্যানের সাথে ২৪৩ রানের অস্ট্রেলীয় টেস্ট রেকর্ড গড়েন যা ব্রিসবেনের গাব্বায় করেছিলেন। অ্যাডিলেড ওভালের প্রচণ্ড গরম উপেক্ষা করে তিনি ১৬০ ও রজার হার্টিগ্যান করেছিলেন ১১৬ রান। অদ্যাবধি এ জুটির সংগ্রহটি অস্ট্রেলীয় টেস্ট রেকর্ডরূপে বিবেচিত হয়ে আসছে।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অধিনায়কত্ব
titleC. খেলোয়াড়ী জীবন
titleD. বহিঃসংযোগ
উত্তর: titleC
ইন্টারনেটে সংযুক্ত নেটওয়ার্কের সীমানার মধ্যে থাকলে একটি ওয়াই ফাই ডিভাইস যেমন ব্যক্তিগত কম্পিউটার, ভিডিও গেম কনসোল, মোবাইল ফোন, এম পি থ্রী প্লেয়ার বা পিডিএ সহজেই ইন্টেরনেটে সংযুক্ত হতে পারে। পরস্পর সংযুক্ত ইন্টারনেটে প্রবেশ বিন্দু বা এক্সেস পয়েন্টগুলোকে "হটস্পট" বলে। একটি হটস্পট কয়েকটি কক্ষ নিয়ে হতে পারে বা কয়েক মাইল বিস্তৃত হতে পারে। বিস্তৃত এলাকায় এর লভ্যতা নির্ভর করে প্রবেশ বিন্দু গুলোর উপর যাদের সীমা পরস্পরকে অতিক্রম করে। ওয়াই ফাই প্রযুক্তি তারহীন মেশ নেটওয়ার্কে ব্যবহৃত হয়। লন্ডনে এরুপ নেটওয়ার্ক আছে।

বাসা ও অফিসের সাথে সাথে ওয়াই ফাই বিভিন্ন হটস্পটে সাধারণ জনগনকে ইন্টারনেটে প্রবেশ করতে দিতে পারে। এই প্রবেশ বিনামূল্যে হতে পারে বা কোন বাণিজ্যিক সুবিধার কারণে হতে পারে। যেমন অনেক সপিং মল তাদের ক্রেতাদের বিনামূল্যে ওয়াই ফাই সুবিধা দিয়ে থাকে। এটা ক্রেতাদের আকৃষ্ট করার জন্য করা হয়ে থাকে। ২০০৮ সালে ৩০০ এর বেশি মেট্রোপলিটন-বিস্তৃত ওয়াই ফাই (মিউনি ওয়াই ফাই) প্রকল্প চালু হয়েছে। ২০১০ সালের ভিতর চেক প্রজাতন্ত্রে ১১৫০ টি ওয়াই ফাই ভিত্তিক ইন্টারনেট সুবিধা প্রদানকারী বা আই এস পি গড়ে উঠেছে।

সঠিক অনুচ্ছেদ শিরোনাম কোনটি?
titleA. প্রাঙ্গন-বিস্তৃত ওয়াই ফাই
titleB. ইতিহাস
titleC. শহর-বিস্তৃত ওয়াই ফাই
titleD. ছাদে স্থাপিত ওয়াই ফাই এন্টেনা
উত্তর: titleD
মুখ্য চরিত্রে দিলরুবা হোসেন দোয়েল ছাড়াও অভিনয় করেছেন জয়ন্ত চট্টোপাধ্যায়, মিতা রহমান, গাজী রাকায়েত, আরমান পারভেজ মুরাদ, কাজী নওশাবা আহমেদ, এহসান রহমান বর্ষণ ইমতিয়াজ, জয়িতা মহলানবিশ প্রমুখ। পালাকার বা বয়াতির চরিত্রগুলোতে চন্দ্রাবতীর গ্রামের মানুষ অভিনয় করেছেন। উল্লেখযোগ্য চরিত্রগুলি নিম্নরূপ-
সঠিক অনুচ্ছেদ শিরোনাম কোনটি?
titleA. অভিনয় শিল্পী
titleB. চিত্রায়ন
titleC. প্রচারণা
titleD. প্রচারণা, প্রদর্শণ ও মুক্তি
উত্তর: titleA
১৯৩৯ সালে তৎকালীন ফেনী মহকুমা অফিসার মিজানুর রহমান এলাকার বিত্তবান ও প্রভাবশালী ব্যক্তিবর্গের সহযোগিতায় 'মিডল ইংলিশ স্কুল' নামে এই স্কুলটি প্রতিষ্ঠ করেন। ১৯৮১ সালের মার্চ মাসে তুর্কী রাষ্ট্রদূত ও তুর্কী পররাষ্ট্রমন্ত্রী এবং ১৯৮২ সালের ২৪শে ডিসেম্বর তুরস্কের প্রেসিডেন্ট কেনান এভরেন বিদ্যালয়টি পরিদর্শনে আসেন। পরবর্তীকালে প্রেসিডেন্ট কেনান প্রেরিত একটি টেকনিক্যাল টীমের সুপারিশের ভিত্তিতে তুরস্ক সরকারের অণুদানে বাংলাদেশি টাকায় প্রায় দুই কোটি টাকা ব্যয়ে ৮ একর সম্পত্তির উপর বিদ্যালয়টি নির্মিত হয়। তুরস্ক সরকারের অণুদানে বিদ্যালয়টি নির্মিত হওয়ায় আধুনিক তুরস্কের প্ৰতিষ্ঠাতা কামাল আতাতুর্কের নামে বাংলাদেশ-তুরস্ক মৈত্রীর নিদর্শন হিসেবে প্রতিষ্ঠানটির নামকরণ করা হয়।

সঠিক অনুচ্ছেদ শিরোনাম কোনটি?
titleA. শিক্ষা কার্যক্রম
titleB. ইতিহাস ও নামকরণ
titleC. অবস্থান
titleD. অবকাঠামো
উত্তর: titleB
১৯৩৩ থেকে ১৯৪৫ সালের মধ্যে প্রায় এক হাজার ফিচার ফিল্ম স্টুডিওটিতে নির্মিত হয়। দ্বিতীয় বিশ্বযুদ্ধ চলাকালীন সময়ে এডলফ হিটলারের নির্দেশে তার প্রোপাগোন্ডা প্রধান জোসেফ গোয়েবেলস্ শতাধিক চলচ্চিত্র নির্মিত হয় এখানে। লেনি রাইফেনস্টালের "ট্রাম্ফ অব দি উইল" তন্মধ্যে অন্যতম। এছাড়া ১৯৪০ সালে "দ্য জিউ সাস" চলচ্চিত্রটিও এখানেই নির্মিত হয়।

সঠিক অনুচ্ছেদ শিরোনাম কোনটি?
titleA. নির্মিত চলচ্চিত্রসমূহ
titleB. হস্তান্তর
titleC. ২য় বিশ্বযুদ্ধ
titleD. ইতিহাস
উত্তর: titleC
২০০৭ সালের ২৪শে ফেব্রুয়ারি জিদান উত্তর থাইল্যান্ড এ শিশুদের জন্য এইচআইভি/এইডস তহবিল গঠনের স্বার্থে একটি প্রদর্শনী ম্যাচে অংশ নেন যাতে ১০,০০০ এরও বেশি জিদান সমর্থক উপস্থিত ছিল।এই খেলাটি থেকে $৭,৭৫০ ডলার তহবিলের জন্য জমা হয়।
২০০৭ সালের ১৯ মার্চ জিদান অবসর গ্রহণের পর প্রথম বারের মত ইউরোপের মাটিতে একটি প্রদর্শনী ম্যাচে খেলতে নামেন। খেলাটি মার্সেইএর স্টাডে ভেলোড্রোমে অনুষ্ঠিত হয়। "দারিদ্রতার বিরুদ্ধে খেলা" শীর্ষক ম্যাচটির আয়োজক ছিল ইউএনডিপি

সঠিক অনুচ্ছেদ শিরোনাম কোনটি?
titleA. ১৯৯৮ বিশ্বকাপ
titleB. ২০০৬ বিশ্বকাপ
titleC. দাতব্য কর্মসূচী
titleD. আন্তর্জাতিক ক্যারিয়ার
উত্তর: titleC
চাঁদপুর জেলায় যোগাযোগের প্রধান সড়ক হল ঢাকা-চাঁদপুর মহাসড়ক এবং চট্টগ্রাম-চাঁদপুর মহাসড়ক। শুধুমাত্র চাঁদপুর জেলার জন্য আলাদা একটি রেল পথ রয়েছে, যার মাধ্যমে প্রতিদিন চাঁদপুর-চট্টগ্রাম এবং চাঁদপুর-কুমিল্লার আন্তনগর ট্রেন চলাচল করে। এছাড়া ঢাকা, চট্টগ্রাম সহ বিভিন্ন জেলা শহর থেকে নৌপথে যোগাযোগের জন্যে রয়েছে চাঁদপুর নদী বন্দর।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. স্বাস্থ্য ও চিকিৎসা
titleC. উপজেলাসমূহ
titleD. ব্র্যান্ডিং জেলা
উত্তর: titleA
মিন্মিনি ১৯৭০ সালের ১২ আগস্ট পি. এ. জোসেফ এবং ত্রিজার ঘরে চতুর্থ কন্যা হিসাবে জন্মগ্রহণ করেন। মিন্মিনি স্কুলে পি. জে. রোজিলি নামে পরিচিত ছিল। তাকে আদর করে মিনি বলেও ডাকা হত। তাঁর বাবা পি. এ. জোসেফ শিল্প ও শিল্পী সম্পর্কে পাগল ছিলেন। কলাভবনের অর্কেস্ট্রা দিয়ে ৫ বছর বয়সে তার ক্যারিয়ার শুরু হয়, তিনি ১০ বছর বয়সে পেশাদার গায়িকা হয়েছিলেন। ত্রিজা পেশাদার না হলেও গায়ক ছিলেন। মিনির বড় বোনেরা তাদের গ্রামের গির্জায় সমবেত গান গাইতো। তাদের অনুকরণ করে মিনিও গান করতে লাগল। তার বাবা তাকে গানের তাল এবং মাত্রা শিখিয়েছিলেন। এলুভার সেন্ট ফ্রান্সিস গার্লস হাই স্কুলে অধ্যয়নরত অবস্থায় বোনেরা প্রতিযোগিতায় অংশ নিয়েছিল। কালাভবনের গানামেলা দলে বোনদের একজন জ্যানসি গেয়েছিলেন।

১৯৮৬ সালে রাষ্ট্রীয় যুব উৎসব এবং ১৯৮৭ সালের বিশ্ববিদ্যালয় যুব উৎসবে হালকা সংগীতে প্রথম পুরস্কার সহ তিনি শৈশবকাল থেকেই গান গাওয়ার প্রতিযোগিতায় অসংখ্য পুরস্কার জিতেছেন। ইতিমধ্যে তিনি কোচিন আর্টস অ্যান্ড কমিউনিকেশন (সিএসি) এ নিয়মিত গায়িকা হয়েছেন। প্রাক ডিগ্রির পরে, মিনি সংগীত বিষয়ে অধ্যয়ন করার সিদ্ধান্ত নেন। তিনি ত্রিপুণিতুরার আরএলভি সংগীত একাডেমিতে ভর্তি হন। তবে অনেক স্টেজ প্রোগ্রাম এবং রেকর্ডিং থাকায় তিনি পড়াশোনায় মনোনিবেশ করতে পারেননি।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রথম জীবন
titleC. পুরষ্কার
titleD. কর্মজীবন
উত্তর: titleB
কলেজটি গার্হস্থ্য অর্থনীতিতে বি.এসসি (সম্মান) ৪ বছর মেয়াদী, বি.এসসি (পাস) ৩ বছর মেয়াদী, এম.এসসি (প্রিলি) ১ বছর মেয়াদী ও এম.এস (ফাইনাল) ১ বছর মেয়াদী কোর্স রয়েছে। এই কলেজের ছাত্রীদের ঢাকা বিশ্ববিদ্যালয় কর্তৃক সনদপত্র প্রদান করা হয়। এবং দরিদ্র মেধাবী শিক্ষার্থীদের মাঝে হারুন কাদেও মোঃ ইউসুফ বৃত্তি প্রদান করা হয়। ঢাকা বিশ্ববিদ্যালয়ের জীববিজ্ঞান অনুষদের সার্বিক তত্ত্বাবধানে সিলেবাস প্রণয়ন করা হয় এবং শিক্ষা কার্যক্রম পরিচালিত হয়। বার্ষিক পরীক্ষাগুলো কার্জন হল এ অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. কোর্স
titleB. ভর্তি
titleC. ক্যাম্পাস
titleD. বিভাগ
উত্তর: titleA
নীল শুমচা চিরসবুজ বনতলে ঘন গুল্ম, বাঁশঝাড় ও বনের খাদে বিচরণ করে। সচরাচর একা বা জোড়ায় জোড়ায় থাকে। এরা লাফিয়ে অন্ধকার বনতলে ঝরা পাতা উল্টে ও নরম মাটিতে ঠোঁট দিয়ে খাবার খুঁজে বেড়ায়। এদের খাদ্যতালিকায় রয়েছে গুবরে পোকা, কীট, স্থলজ শামুক, পিঁপড়া ও অন্যান্য পোকামাকড়। ভোরে আর গোধূলিতে এরা বেশি কর্মচঞ্চল থাকে। এরা খুব ছটফটে পাখি। ভয় পেলে এরা গাছের ডালে উড়ে চলে যায়। মাটিতে লাফানোর সময় তীক্ষ্ন কণ্ঠে শিস দিয়ে ডাকে: "পিউ-হুয়িট..."

সঠিক অনুচ্ছেদ শিরোনাম কোনটি?
titleA. বিস্তৃতি
titleB. স্বভাব
titleC. বর্ণনা
titleD. উপপ্রজাতি
উত্তর: titleB